|  |
| --- |
| . |
| Saks nr. 20/03660  01.02.2021  Versjon: 0.8 |
| Prosedyrebeskrivelse UTKAST |
| Transporttjenester Indre by 2023 |

Innhold

[1. Innledning 4](#_Toc63664946)

[1.1 Overordnet om anskaffelsen 4](#_Toc63664947)

[1.2 Om Ruter 4](#_Toc63664948)

[1.3 Oppdragets omfang 5](#_Toc63664949)

[1.4 Særlige elementer i denne konkurransen 5](#_Toc63664950)

[1.5 Kontraktens varighet 5](#_Toc63664951)

[1.6 Frister for konkurransen 5](#_Toc63664952)

[1.7 Konkurransegrunnlagets oppbygning 7](#_Toc63664953)

[2. Gjennomføring av konkurransen 7](#_Toc63664954)

[2.1 Konkurransegjennomføringsverktøy 7](#_Toc63664955)

[2.2 Spørsmål, svar, rettelser, supplering eller endring av konkurransegrunnlaget 7](#_Toc63664956)

[2.3 Tilbudskonferanser og befaring 8](#_Toc63664957)

[3. Kvalifisering til konkurransen 8](#_Toc63664958)

[3.1 Kvalifikasjonskrav 8](#_Toc63664959)

[3.2 Egenerklæringsskjema (ESPD) og innlevering av forespørsel om å delta 10](#_Toc63664960)

[3.2.1 Generelt om ESPD 10](#_Toc63664961)

[3.2.2 Nasjonale avvisningsgrunner 10](#_Toc63664962)

[3.2.3 Samlet angivelse av alle kvalifikasjonskrav i ESPD-skjemaet 11](#_Toc63664963)

[3.3 Støtte fra andre virksomheter 11](#_Toc63664964)

[3.4 Avvisning av tilbyder 11](#_Toc63664965)

[4. Tilbudets innhold og organisering 12](#_Toc63664966)

[4.1 Generelt 12](#_Toc63664967)

[4.2 Deltilbud 12](#_Toc63664968)

[4.3 Alternative tilbud 12](#_Toc63664969)

[4.4 Parallelle tilbud 12](#_Toc63664970)

[4.5 Opsjon høykapasitetsbusser 12](#_Toc63664971)

[4.6 Språk 12](#_Toc63664972)

[4.7 Tilbudets omfang – sidetallsbegrensning pr. tilbud 12](#_Toc63664973)

[4.8 Tilbudets oppbygning 13](#_Toc63664974)

[4.8.1 Nærmere om vedlegg 5 Tilbyders utfylte Tilbudsskjema på godtgjørelse 13](#_Toc63664975)

[4.8.2 Nærmere om Vedlegg 7 Tilbyders svar på opsjon høykapasitetsbusser 13](#_Toc63664976)

[5. Innlevering og behandling av tilbud 14](#_Toc63664977)

[5.1 Innlevering 14](#_Toc63664978)

[5.2 Avvik fra konkurransegrunnlaget 14](#_Toc63664979)

[5.3 Avvisning 14](#_Toc63664980)

[6. Gjennomføring av forhandlinger 14](#_Toc63664981)

[7. Avlysning og totalforkastelse 15](#_Toc63664982)

[8. Tildelingskriterier 15](#_Toc63664983)

[8.1 Vekting av tildelingskriterier 15](#_Toc63664984)

[8.2 Evaluering av tildelingskriterier 16](#_Toc63664985)

[8.2.1 Tildelingskriterier for Ruteområde 1 16](#_Toc63664986)

[8.2.2 Tildelingskriterier Ruteområde 2 17](#_Toc63664987)

[8.3 Nærmere om tildelingskriteriet pris 17](#_Toc63664988)

[8.3.1 Tabell 5.1 Pris 18](#_Toc63664989)

[8.3.2 Tabell 5.2 Endringspriser kapitalkostnad buss 18](#_Toc63664990)

[8.3.3 Tabell 5.3 Fortjenestepåslag 19](#_Toc63664991)

[8.4 Nærmere om tildelingskriteriet «Miljømessige egenskaper» 19](#_Toc63664992)

[8.4.1 Miljøtiltak på bussanlegg 20](#_Toc63664993)

[8.4.2 Andel tomkjøring 21](#_Toc63664994)

[8.4.3 Behandling og etterbruk av batterier 21](#_Toc63664995)

[8.4.4 Andre miljøtiltak på bussmateriell 21](#_Toc63664996)

[8.5 Nærmere om tildelingskriteriet «Kvalitet på gjennomføring av oppdraget» 21](#_Toc63664997)

[8.6 Nærmere om tildelingskriteriet «Kvalitet og funksjonalitet på bussmateriell» 21](#_Toc63664998)

[8.7 Nærmere om tildelingskriteriet «Kvalitet på vognløp» 23](#_Toc63664999)

[8.8 Nærmere om tildelingskriteriet «Kvalitet på bussanlegg og infrastruktur for utslippsfrie energibærere» 23](#_Toc63665000)

[8.8.1 Drift og vedlikehold av bussanlegg (80 %) 24](#_Toc63665001)

[8.8.2 Infrastruktur for utslippsfrie energibærere (20 %) 24](#_Toc63665002)

[9. Innsyn 24](#_Toc63665003)

[10. Virksomhetsoverdragelse 24](#_Toc63665004)

[11. Kontraktsinngåelse 25](#_Toc63665005)

# Innledning

## Overordnet om anskaffelsen

Ruter (også kalt «Oppdragsgiver») inviterer med dette til deltakelse i konkurransen «Transporttjenester Indre by 2022».

Konkurransen gjennomføres i henhold til lov 17. juni 2016 nr. 73 om offentlige anskaffelser og forskrift 12. august 2016 nr. 975 om innkjøpsregler i forsyningssektorene (forsyningsforskriften) del I og II.

Konkurransen blir gjennomført som konkurranse med forhandling.

Tilbyderne inviteres til å gi tilbud på to ruteområder:

* Ruteområde 1 Indre by nord-sør (heretter Ro1)
* Ruteområde 2 Indre by øst-vest (heretter Ro2)

Tilbyderne kan gi tilbud på ett eller begge ruteområdene.

Det vil bli inngått separate kontrakter basert på separate evalueringer for hvert ruteområde, også i de tilfeller hvor det er samme tilbyder som har vunnet begge ruteområdene.

Tilbyderne oppfordres til å gjennomgå konkurransegrunnlaget nøye og sette seg inn i reglene for konkurransen. Hvis konkurransegrunnlaget oppleves som uklart, oppfordres tilbyderne til å stille spørsmål til Ruter.

## Om Ruter

Ruter As er et felles administrasjonsselskap for kollektivtrafikken i Oslo og deler av Viken (tidligere Akershus fylkeskommune). Vi administrerer over halvparten av kollektivtrafikken i Norge. Vår rolle er å planlegge, utvikle, samordne, bestille, markedsføre og informere om kollektivtrafikktilbudet. All operativ drift utføres av ulike operatørselskap som kjører på kontrakt for Ruter og av Vy med lokaltog - alt innenfor samme billett- og prissystem.

Våre eiere er Oslo kommune (60 %) og Viken fylkeskommune (40 %).

For ytterligere informasjon om Ruter vises det til Oppdragsgivers hjemmesider: <http://www.ruter.no>

## Oppdragets omfang

Oppdraget omfatter drift av Oppdragsgivers busslinjer nærmere beskrevet i vedlegg 3 i konkurransegrunnlaget.

Oppdragsgiver anslår verdien på anskaffelsen til å være om lag 600 millioner kroner per år. Dette er anslått samlet verdi for begge ruteområdene. Det markedsmessige utgangspunktet for rutesatte busser og anslått verdi for hver av ruteområdene fremgår av tabellen nedenfor.

|  |  |  |
| --- | --- | --- |
| Delkontrakter | Anslag på antall rutesatte busser | Anslått Verdi per år |
| Ro1 | 70 | 200 mill. kr. |
| Ro2 | 140 | 400 mill. kr. |

Tallene forplikter ikke Oppdragsgiver, og kan ikke legges til grunn som eksakt beregning av Oppdragets omfang.

Oppdragsgiver gjør oppmerksom på at det i konkurransegrunnlaget er gjort justeringer i linjer, oppdeling i ruteområder, osv. i forhold til løpende kontrakter i samme region.

## Avtale – overdragelse av ladeinfrastruktur

Det er et absolutt krav i konkurransen at vinnende tilbyder inngår kjøpsavtale med dagens operatør Unibuss om overtakelse av ladeinfrastrukturen på Alnabru bussanlegg (såkalt pliktig kjøp). Oppdragsgiver er ikke part i denne avtalen og har heller ingen rettslige forpliktelser i tilknytning til denne kjøpsavtalen. Vilkår, pris og forutsetninger fremgår av bilag 1 til Prosedyrebeskrivelsen.

## Særlige elementer i denne konkurransen

Oppdragsgiver vil gjøre tilbyderne særlig oppmerksom på elementene nedenfor som skiller seg noe fra Ruters tidligere konkurranser om busstjenester:

* Oppdragsgiver stiller som et minimumskrav at 100 prosent av årlig planlagte rutekilometer skal være utslippsfri fra oppstartsdato. Med utslippsfri menes at ruteproduksjonen utføres av enten elbusser eller hydrogenbusser, se vedlegg 2.
* I kontraktsperioden skal det innføres takting for begge ruteområdene. Se vedlegg 1 for beskrivelse av takting.
* Det skal inkluderes en opsjon i tilbudet til Ro2. I opsjonen skal deler av ruteproduksjonen være med høykapasitetsbusser, se vedlegg 12.

## Frister for konkurransen

Oppdragsgiver har satt opp følgende foreløpige fremdriftsplan:

|  |  |  |
| --- | --- | --- |
| Aktivitet | Dato | Klokkeslett |
| Utlysning av konkurransegrunnlag | 03.05.2021 |  |
| Frist for å stille spørsmål i kvalifikasjonsfasen | 27.05.2021 |  |
| Tilbudskonferanse nr. 1 og befaring av bussanlegg på Alnabru og Stubberud | 19.05.2021 og 20.05.2021 |  |
| Frist for å levere forespørsel om å delta i konkurransen | 02.06.2021 | 12:00 |
| Avgjørelse om kvalifisering med meddelelse til tilbyderne | 04.06.2021 |  |
| Tilbudskonferanse nr. 2 – kun for kvalifiserte tilbydere | 23.06.2021 |  |
| Frist for å stille spørsmål til konkurransegrunnlaget | 05.08.2021 |  |
| Siste dag Oppdragsgiver legger ut svar på spørsmål evt. også oppdatering av konkurransegrunnlaget | 09.08.2021 |  |
| Frist for innlevering av tilbud (tilbudsfrist) | 16.08.2021 | 12:00 |
| Forhandlinger og reviderte tilbud | Uke 36 - 41 |  |
| Forventet tildeling | Uke 43 |  |
| Vedståelsesfrist | 16.12.2021 |  |
| Oppstart av Oppdraget | 08.01.2023 |  |

Forhandlingene med tilbyderne er planlagt i perioden 6. september til 13. oktober 2021. Mest sannsynlig vil selve forhandlingsmøtene bli avholdt i ukene 36, 39 og 41. Ved færre tilbydere enn forventet, kan antall forhandlingsrunder bli redusert.

Oppdragsgiver presiserer at fremdriftsplanen er veiledende, og at forskyvninger kan finne sted innenfor den periode tilbudet er bindende (vedståelsesfristen).

## Konkurransegrunnlagets oppbygning

Konkurransegrunnlaget består av følgende to hoveddeler med vedlegg:

1. Prosedyrebeskrivelsen (dette dokument) som inneholder informasjon og rettledning i konkurransefasen.

2. Kontrakten som angir vilkår for tjenesten og regulerer kontraktsforholdet mellom Oppdragsgiver og Operatøren med følgende vedlegg:

Vedlegg 1 Oppdragsbeskrivelse

Vedlegg 2 Krav til bussmateriellet

Vedlegg 3 Rutebeskrivelse

Vedlegg 4 Anleggsbeskrivelse

Vedlegg 5 Tilbudsskjema på godtgjørelse

Vedlegg 6 Incitamentsbeskrivelse

Vedlegg 7 Påkravsgaranti

Vedlegg 8 Databehandleravtale

Vedlegg 9 Handlingsregler for Ruters leverandører

Vedlegg 11 Opsjon høykapasitetsbusser (kun Ro 2)

# Gjennomføring av konkurransen

## Konkurransegjennomføringsverktøy

Ruter benytter konkurransegjennomføringsverktøy («KGV») fra EU-supply for kunngjøring og gjennomføring av konkurranser: <https://eu.eu-supply.com/login.asp>. For å levere kvalifikasjonssøknad eller tilbud i denne konkurransen må leverandørene benytte systemet. Registrering er gratis og registrering skjer her: [eu.eu-supply.com](https://eu.eu-supply.com/login.asp?timeout=1&target=%2Fapp%2Fprofiles%2Fmembers%2Easp%3FUID%3D249176%26OID%3D42).

Ruter anbefaler alle leverandørene om å starte registrering og alle innleveringer i god tid før fristen løper ut. Tilbud kan sendes flere ganger og revideres helt opp til fristen. Ruter vil kun se tilbudet etter fristen.

All dialog med Oppdragsgiver skal også skje i EU-Supply.

## Spørsmål, svar, rettelser, supplering eller endring av konkurransegrunnlaget

Tilbyderne bør foreta en grundig gjennomgang av konkurransegrunnlaget for å avdekke eventuelle uklarheter. En slik gjennomgang bør gjennomføres på et så tidlig tidspunkt at det er tid til å korrigere uklarhetene før tilbud inngis.

Alle spørsmål fra tilbyderne vedrørende konkurransen rettes skriftlig via EU-Supply. Alle spørsmål som gir grunnlag for et svar som inneholder nye eller endrede opplysninger vil være tilgjengelige for alle tilbydere evt. i anonymisert (omarbeidet) form gjennom EU-Supply. Oppdragsgiver vil bare svare på spørsmål fra tilbydere gjennom EU-supply.

I perioden frem til fristen for siste reviderte tilbud, har Oppdragsgiver anledning til å foreta ikke-vesentlige rettelser, suppleringer, og endringer av konkurransegrunnlaget. Informasjon om dette vil bli lagt ut på EU-Supply. Anskaffelsen er omfattende, og det er påregnelig at det vil gjøres endringer/presiseringer etter kunngjøring. Endringer vil bli markert med versjon og endringsmarkeringer.

## Tilbudskonferanser og befaring

Oppdragsgiver inviterer tilbydere til to tilbudskonferanser og en befaring på bussanleggene på Alnabru og Stubberud. Tilbudskonferanse nr 1 vil være 19.05.2021 kl. 09 i Ruters kundesenter, Ruter S. Adresse: Jernbanetorget 1, Oslo.

Befaring av bussanleggene vil være 20.05.2021 kl. 09. Frammøtested for befaringen er utendørs ved hovedinngangen på Alnabru bussanlegg, Strømsveien 196-198. For de som reiser kollektivt fra Oslo sentrum er det enklest å ta linje 100 fra Oslo bussterminal, og gå av på holdeplassen Fjellhus.

Påmelding til den første tilbudskonferansen og befaring må skje senest 13.05.2021. For påmelding klikk her:

[Link]

På grunn av smittevernhensyn vil det kun være anledning til at hvert selskap stiller med inntil to [2] personer fysisk til stede på konferansen og befaringen. Ruter tar forbehold om ytterligere begrensninger hvis smittesituasjonen tilsier det.

Tilbudskonferanse nr. 2 vil være 23.06.21 i Ruters kundesenter, Ruter S.

Kvalifiserte tilbydere har anledning til å stille på tilbudskonferanse nr. 2. Det er ikke en begrensning på antall deltakere fra hvert selskap, men Ruter tar også her forbehold om begrensninger hvis smittesituasjonen tilsier det.

Påmelding må skje senest 17.06.21.

# Kvalifisering til konkurransen

## Kvalifikasjonskrav

|  |  |
| --- | --- |
| Kvalifikasjonskrav | Dokumentasjonskrav |
| **Skatteattest for skatt og merverdiavgift** |
| Tilbyderen skal ha ordnede forhold til skattemyndighetene | • Tilbydere skal framlegge skatteattest for skatt og merverdiavgift fra skattemyndighetene. Attesten skal ikke være eldre enn 6 måneder regnet fra søknadsfristens utløp. |
| **Krav til tilbyderens finansielle og økonomiske stilling** |
| Tilbyderen skal ha tilfredsstillende økonomisk kapasitet til å gjennomføre leveransen. | • I søknaden skal det fremlegges styrebehandlet årsregnskap - med revisorberetning, styrets beretning og årsrapport for de to siste årene  • For norske leverandører: Oppdragsgiver vil gjennomføre en kredittvurdering av selskapet for å se at kravet er oppfylt.  • For utenlandske leverandører: Det skal legges ved en kredittvurdering basert på siste kjente regnskapstall |
| **Krav til tilbyderens juridiske stilling samt organisering** |
| Tilbyderen skal være et lovlig etablert foretak | • Firmaattest, ikke eldre enn 6 måneder regnet fra søknadsfristens utløp. |
| **Krav til tilbyderens tekniske og faglige kvalifikasjoner** |
| Tilbyderen skal fylle vilkårene for utøvelse av persontransport i rute gitt i forskrift av 26. mars 2003 nr. 401 om yrkestransport innenlands med motorvogn. | • Kopi av løyve (dersom det foreligger) – eventuelt dokumentasjon som kreves ved søknad om løyve. |
| Tilbyderen må ha tilstrekkelig erfaring og kompetanse med relevans for dette oppdraget | • Referanseliste over leveranser. Det må klart fremkomme hva som er levert og i hvilket tidsrom.  • Dokumentasjon av faglige kvalifikasjoner i form av opplysninger om teknisk personell og Curriculum vitae for nøkkelpersonell hos tilbyderen. |

## Egenerklæringsskjema (ESPD) og innlevering av forespørsel om å delta

### Generelt om ESPD

Det følger av forsyningsforskriften § 12-1 (2), jf. forskrift om offentlige anskaffelser § 17-1 at tilbyderen skal levere det europeiske egenerklæringsskjemaet («ESPD») sammen med forespørselen om å delta i konkurransen, som en foreløpig dokumentasjon på at tilbyderen oppfyller kvalifikasjonskravene ovenfor, og på at det ikke foreligger grunner for avvisning.

Som en følge av at det skal gjennomføres en prekvalifisering, vil imidlertid Oppdragsgiver foretrekke at de dokumentasjonskrav som fremgår i punkt 3.1 ovenfor oppfylles allerede i forespørselen om å delta i konkurransen. Det er imidlertid tilstrekkelig at egenerklæringen foreligger sammen med forespørselen. Tilbyderen vil da bli bedt om å ettersende de dokumenter som er angitt så snart som mulig.

ESPD-skjemaet fylles ut i EU-supply.

Generell informasjon om egenerklæringsskjemaet finnes på [www.anskaffelser.no](http://www.anskaffelser.no).

### Nasjonale avvisningsgrunner

I ESPD del III: Avvisningsgrunner, seksjon D er det inntatt følgende punkt: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat». De norske anskaffelsesreglene går lenger enn hva som følger av avvisningsgrunnene angitt i EUs direktiv om offentlige anskaffelser og i standardskjemaet for ESPD. Det presiseres derfor at alle avvisningsgrunnene i forsyningsforskriften § 20-2, inkludert de rent nasjonale avvisningsgrunnene, gjelder i denne konkurransen.

Til orientering er følgende av avvisningsgrunnene i forsyningsforskriften § 20-2 rent nasjonale avvisningsgrunner:

-  § 20-2 (2). I denne bestemmelsen er det angitt at oppdragsgiver skal avvise en leverandør når han er kjent med at leverandøren er rettskraftig dømt eller har vedtatt et forelegg for de angitte straffbare forholdene. Kravet til at oppdragsgiver skal avvise leverandører som har vedtatt forelegg for de angitte straffbare forholdene er et særnorsk krav.

- § 20-2 (3) bokstav i. Avvisningsgrunnen i ESPD-skjemaet gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

### Samlet angivelse av alle kvalifikasjonskrav i ESPD-skjemaet

Tilbyderen skal fylle ut ESPD-skjemaets del II, III, IV og VI.

For del IV gjelder følgende:

I denne konkurransen kan tilbyderne i ESPD-skjemaet gi en samlet erklæring om at han oppfyller samtlige av de kvalifikasjonskravene som fremkommer av dette konkurransegrunnlaget. Dette gjøres i ESPD-skjemaets del IV seksjon a. Det vil si at resten av del IV ikke skal fylles ut.

## Støtte fra andre virksomheter

Tilbyderen kan støtte seg på andre virksomheter for å oppfylle kravene til økonomisk stilling og/eller tekniske og faglige kvalifikasjoner. Tilbyderen skal i så fall dokumentere at han har rådighet over disse ressursene, ved å fremlegge en forpliktelseserklæring//økonomiske garantier fra den eller de aktuelle virksomhetene.

I tillegg skal det fremlegges dokumentasjon på de aktuelle virksomheters kvalifikasjoner i henhold til kvalifikasjonskravene nedenfor, avhengig av hvilket eller hvilke kvalifikasjonskrav virksomheten skal bidra med å oppfylle.

For virksomheter som tilbyderen støtter seg på, skal det også leveres separate og signerte egenerklæringsskjema (ESPD). I tillegg skal det leveres dokumentasjon i henhold til punkt 3.1 for disse virksomhetene.

Dersom tilbyderen støtter seg på andre virksomheter for å oppfylle kravene til økonomisk og finansiell stilling, krever Oppdragsgiver at de er solidarisk ansvarlige for utførelsen av kontrakten.

Dersom tilbyderen støtter seg på andre virksomheter for å oppfylle kravene til faglige kvalifikasjoner eller kravene til relevant faglig erfaring, skal disse virksomhetene utføre arbeidene som krever slike kvalifikasjoner.

## Avvisning av tilbyder

Tilbydere som ikke oppfyller kvalifikasjonskravene eller der det foreligger øvrig pliktige avvisningsgrunner vil bli avvist. Øvrige regler vedrørende avvisning av tilbydere følger av forsyningsforskriften § 20-2 følgende. Dette gjelder både «skal» og «kan»-avvisningsregler.

# Tilbudets innhold og organisering

## Generelt

Kun kvalifiserte tilbydere vil bli invitert til å inngi tilbud i konkurransen.

Eventuelle rettelser, supplering eller endring av konkurransegrunnlaget som Oppdragsgiver foretar i tilbudsfasen vil forsøksvis bli meddelt innen 10 dager før tilbudsfristens utløp.

## Deltilbud

Det er ikke anledning til å gi tilbud på deler av konkurransegrunnlaget.

## Alternative tilbud

Det tillates ikke at det leveres alternative tilbud med unntak fra neste punkt. Med alternative tilbud menes tilbud med avvik fra konkurransens minstekrav.

## Parallelle tilbud

Tilbyder kan ikke levere parallelle tilbud.

## Opsjon høykapasitetsbusser

På ro2 skal det leveres tilbud på en opsjon på høykapasitetsbusser. Tidspunkt for utløsning av opsjon fremkommer i vedlegg 12.

## Språk

Tilbudet skal være utformet på norsk. Det tillates imidlertid at bilag med tekniske spesifikasjoner eller liknende innleveres på øvrige skandinaviske språk eller engelsk.

## Tilbudets omfang – sidetallsbegrensning pr. tilbud

Tilbudet skal holde seg innenfor følgende sidetallsbegrensning:

**Ruteområde 1**

Vedlegg – unntatt vognløpsplan – skal ikke overstige 230 sider.

Vognløpsplanen regnes altså ikke inn i denne sidebegrensningen.

Bilag til vedlegg skal ikke samlet overstige 120 sider.

**Ruteområde 2**

Vedlegg – unntatt vognløpsplan – skal ikke overstige 500 sider.

Vognløpsplanen regnes altså ikke inn i denne sidebegrensningen.

Bilag til vedlegg skal ikke samlet overstige 250 sider.

Tilbyder skal minimum benytte skriftstørrelse 10 pkt. Det skal videre være 1,5 linjeavstand og 2,5 cm marg på høyre og venstre side og min 1,5 cm marg på topp og bunn.

Tilbudsbrev med tilbudsoversikt, forsider og innholdsfortegnelse er ikke en del av sidetallsbegrensningen.

## Tilbudets oppbygning

Tilbydere skal levere inn komplett tilbud, alle vedlegg, til hvert ruteområde. Tilbyder kan levere inn tilbud på ett eller begge ruteområdene. Tilbud skal inneholde tilbudsbrev med utfylt tilbudsoversikt til hvert vedlegg, og innlevere dokumentasjon som angitt nedenfor.

Tilbydere som leverer tilbud skal fylle ut tilbudsoversikt til hvert vedlegg og innlevere dokumentasjon som angitt nedenfor.

Tilbudsoversiktens hensikt er å vise både hvilke krav som vil være gjenstand for evaluering i de ulike vedlegg, og hvilke krav Oppdragsgiver ønsker en nærmere beskrivelse av. Tilbyder skal fylle ut tilbudsoversikten i tråd med instruksjonene. Tilbudsoversikten vil ikke være en del av selve Kontrakten.

Tilbudet skal utformes med følgende inndeling:

* Tilbudsbrev
  + Utfylt tilbudsoversikt

Med følgende vedlegg:

* Vedlegg 1: Tilbyders svar på Oppdragsbeskrivelsen
* Vedlegg 2: Tilbyders svar på Krav til bussmateriellet
* Vedlegg 3: Tilbyders svar på Rutebeskrivelse
* Vedlegg 4: Tilbyders svar på Anleggsbeskrivelse
* Vedlegg 5: Tilbyders utfylte Tilbudsskjema på godtgjørelse
* Vedlegg 6: Bekreftelse fra finansinstitusjon på at påkravsgaranti vil bli gitt
* Vedlegg 7: Tilbyders svar på opsjon høykapasitetsbusser (Ro2)

Tilbydere som leverer dokumentasjon på en annen måte enn den som er beskrevet i dette punktet, kan ikke forvente at dokumentasjonen som er levert på en annen måte vil bli vurdert.

### Nærmere om vedlegg 5 Tilbyders utfylte Tilbudsskjema på godtgjørelse

Prisene angis i vedlegg 5. Tilbyder kan ha ulike priser for kontraktsperiode og opsjonsperiode.

### Nærmere om Vedlegg 7 Tilbyders svar på opsjon høykapasitetsbusser

I Ro2 skal tilbyder levere et tilbud på en opsjon på høykapasitetsbusser, se vedlegg 11 i konkurransegrunnlaget. I tilbudets oppbygging vil dette være vedlegg 7.

Tilbyder skal levere inn ett «hovedvedlegg» og fem undervedlegg; 1, 2, 3, 4 og 5. I «hovedvedlegget» skal tilbyder beskrive ulikhetene mellom undervedleggene til opsjonen og vedlegg 1-5 i basistilbudet. Ved utløsning av opsjonen, vil undervedleggene 1, 2, 3, 4 og 5 være gjeldende, og erstatte vedlegg 1-5 i basistilbudet.

# Innlevering og behandling av tilbud

## Innlevering

Innlevering, tilbudsregistrering og åpning skjer i EU-Supply. Tilbud mottatt etter tilbudsfristens utløp vil bli avvist.

## Avvik fra konkurransegrunnlaget

Dersom det i tilbudet er forhold hvor det er ment å avvike fra konkurransegrunnlaget, skal dette fremgå tydelig av tilbudsbrevet.

Alle avvik og forbehold skal være beskrevet presist og entydig, og det skal fremgå hva avviket gjelder. Det skal vedlegges en oversikt som uttømmende angir alle avvik. Oversikten skal inneholde en henvisning til hvor i tilbudet avviket er nærmere beskrevet.

Avvikets betydning for den tilbudte prisen bør beregnes av tilbyder. Oppdragsgiver har likevel en plikt til selv å vurdere priskonsekvens av alle avvik.

## Avvisning

Regler om avvisning av tilbud følger hovedsakelig av forsyningsforskriften § 20-1, § 20-8 og § 20-9. Dette gjelder både «skal» og «kan»-avvisningsregler.

Det bemerkes at avvik fra ett eller flere krav formulert i konkurransegrunnlaget som «A», «skal» eller «må» eller liknende uttrykk, ikke i seg selv nødvendigvis medfører at avviket er å anse som vesentlig. Dette vil bero på en helhetlig vurdering av avviket.

# Gjennomføring av forhandlinger

Konkurransen gjennomføres som en konkurranse med forhandling i faser.

Før første forhandlingsrunde kan den enkelte tilbyder, innenfor de grenser som følger av regelverket, bli bedt om tilleggsopplysninger dersom dette anses nødvendig. Oppdragsgivers eventuelle behov for tilleggsopplysninger og/eller avklaringer vil bli meddelt skriftlig pr. e-post.

Oppdragsgiver kan forhandle om alle sider ved tilbudene, herunder forretningsmessige vilkår, pris og tekniske spesifikasjoner. Dersom forhandlingene fører til endring av tilbudet, skal endringene dokumenteres skriftlig i et revidert tilbud fra tilbyder. Forhandlingene skal skje i samsvar med de grunnleggende kravene i anskaffelsesregelverket, det vil si likebehandling, forutsigbarhet, etterprøvbarhet og forholdsmessighet.

Gjennomføringen av forhandlinger i faser innebærer at tilbyderne må være forberedt på at Oppdragsgiver reduserer antall tilbud det forhandles med underveis i forhandlingene.

En reduksjon av antall tilbud vil skje på bakgrunn av vurderinger opp mot tildelingskriteriene jf. punkt 8. Reduksjon av tilbud vil være avhengig av konkurransesituasjon, slik at det ikke er gitt hvor mange tilbud som ev. fases ut mellom rundene. Det vil i vurderingen bli sett hen til hvor mye som skiller de ulike tilbudene i totalpoeng. Ved behov forbeholder Oppdragsgiver seg retten til å redusere antall tilbud før første forhandlingsrunde. Hvis det ikke blir foretatt noen innledende utvelgelse av tilbud, vil det bli forhandlet om alle tilbud, og alle tilbydere vil få anledning til å revidere sine tilbud.

Om prisforhandlinger vil Oppdragsgiver presisere følgende: Tilbydere vil få tilbakemelding på tilbudt pris i form av intervaller. Størrelsen på intervallene vil Oppdragsgiver opplyse om i forhandlingsmøtene. Disse kan variere gjennom forhandlingene. Sannsynlig størrelse på intervallene er fem prosent. Hvis en tilbyder for eksempel har 12 prosent høyere pris enn beste pris, vil tilbyder få beskjed om at prisen er i intervallet 10-15 prosent i forhold til beste pris. Tilbyder med beste pris vil få beskjed om at prisen er i intervallet 0-5 prosent i forhold til beste pris.

De øvrige delkriteriene under pris, fortjenestepåslag og endringspriser for busser, vil tilbakemeldingene skje i form av sjikt (på samme måte som for kvalitetskriteriene, se under).

Om forhandlinger om kvalitetskriteriene vil Oppdragsgiver presisere følgende: Tilbydere vil få tilbakemelding i form av sjikt. En angivelse av om de ulike kvalitetskriteriene er «i øvre/midtre/nedre sjikt» (såfremt det er tre eller flere tilbud som evalueres). Er det færre enn tre tilbud vil tilbakemeldingen bli tilpasset antall tilbud. Oppdragsgiver vil opplyse om det gis tilbakemelding på både tildelingskriterier og delkriterier i forhandlingsmøtene.

Tilbydere vil deretter få mulighet til å forbedre både sin pris og kvalitet, for deretter å levere sitt «beste tilbud». Det vil skje ved levering av et revidert tilbud.

# Avlysning og totalforkastelse

Oppdragsgiver kan avlyse konkurransen eller forkaste alle tilbud dersom det foreligger saklig grunn.

# Tildelingskriterier

## Vekting av tildelingskriterier

Kontrakten tildeles den tilbyderen som etter Oppdragsgivers vurdering har levert det beste forholdet mellom pris og kvalitet basert på tildelingskriteriene. Kriterienes vekt er angitt i tabellene i punkt 8.2.1 og 8.2.2. Vinneren av konkurransen vil være den som vektet får flest poeng på tildelingskriteriene.

## Evaluering av tildelingskriterier

I evalueringen av tildelingskriteriene vil Oppdragsgiver benytte en poengskala fra 0 – 10 poeng for hvert kriterium, hvor det relativt sett beste tilbudet får 10 poeng. Tildelingskriteriene er like for både Ro1 og Ro2.

Hvilke sider ved tilbudet som vurderes, fremgår av de nærmere beskrivelsene i tekstene nedenfor. Se for øvrig også tilbudsoversikten som markerer evalueringskrav i de konkrete vedlegg.

### Tildelingskriterier for Ruteområde 1

|  | **Tildelingskriterier** | **Vekt Ro1** |
| --- | --- | --- |
| Pris | Pris  (se punkt 8.3) | 40 % |
| Kvalitet | Miljømessige egenskaper  (se punkt 8.4) | 10 % |
| Kvalitet på gjennomføring av oppdraget  (se punkt 8.5) | 15 % |
| Kvalitet og funksjonalitet på bussmateriell  (se punkt 8.6) | 15 % |
| Kvalitet på vognløp  (se punkt 8.7) | 10 % |
| Drift og vedlikehold av bussanlegg og utslippsfrie energibærere  (se punkt 8.8) | 10 % |

## 

## 

## 

### Tildelingskriterier Ruteområde 2

|  | **Tildelingskriterier** | **Vekt** | **Delvekt** | |
| --- | --- | --- | --- | --- |
| Pris | Pris  (se punkt 8.3) | 40 % | Basistilbudet  Opsjon høykapasitetsbusser | 32 % |
| 8 % |
| Kvalitet | Miljømessige egenskaper  (se punkt 8.4) | 10 % | Basistilbudet  Opsjon høykapasitetsbusser | 8 % |
| 2 % |
| Kvalitet på gjennomføring av oppdraget  (se punkt 8.5) | 15 % | Basistilbudet  Opsjon høykapasitetsbusser | 12 % |
| 3 % |
| Kvalitet og funksjonalitet på bussmateriell  (se punkt 8.6) | 15 % | Basistilbudet  Opsjon høykapasitetsbusser | 12 % |
| 3 % |
| Kvalitet på vognløp  (se punkt 8.7) | 10 % | Basistilbudet  Opsjon høykapasitetsbusser | 8 % |
| 2 % |
| Drift og vedlikehold av bussanlegg og utslippsfrie energibærere  (se punkt 8.8) | 10 % | Basistilbudet  Opsjon høykapasitetsbusser | 8 % |
| 2 % |

## Nærmere om tildelingskriteriet pris

**Ruteområde 1**

Prisene angis i vedlegg 5.

Følgende delkriterier vil bli benyttet til evaluering av pris (delvektene i parentes):

* Tabell 5.1 Pris (93 %)
* Tabell 5.2 Endringspriser kapitalkostnad buss (5 %)
* Tabell 5.3 Fortjenestepåslag (2 %)

**Ruteområde 2**

Prisene angis i vedlegg 5 for basistilbud og vedlegg 7 for opsjon høykapasitetsbusser.

Følgende delkriterier vil bli benyttet til evaluering av pris (delvektene i parentes):

Basistilbud:

* Tabell 5.1 Pris (74 %)
* Tabell 5.2 Endringspriser kapitalkostnad buss (4 %)
* Tabell 5.3 Fortjenestepåslag (1,6 %)

Opsjon høykapasitetsbusser

* Tabell 5.1 Pris (19 %)
* Tabell 5.2 Endringspriser kapitalkostnad buss (1 %)
* Tabell 5.3 Fortjenestepåslag (0,4 %)

### Tabell 5.1 Pris

Oppdragsgiver evaluerer den totale prisen over hele kontraktsperioden inkludert opsjonsårene for begge ruteområdene, totalt 14 år.

Oppdragsgiver gjør oppmerksom på at det ved evalueringen vil bli lagt en sterkt utslagsgivende modell til grunn. 30 % høyere pris enn beste pris vil gi null (0) poeng på dette delkriteriet.

For beredskapstimer og administrative tjenester vil følgende timer i årsproduksjon legges til grunn ved evalueringen (tallene er utelukkende for evalueringsformål, og er ikke forpliktende i kontraktsperioden):

|  |  |  |
| --- | --- | --- |
| Ruteområder | Antall timer beredskap | Antall timer administrative tjenester |
| Ro1 | 150 | 500 |
| Ro2 | 300 | 1000 |

Eventuelle avvik som har betydning for pris legges til på prisen etter en «worst case»- vurdering av betydningen av avviket.

### Tabell 5.2 Endringspriser kapitalkostnad buss

Tilbyder skal kun inngi endringspriser på de busskategoriene med tilhørende drivlinje som tilbys. Endringsprisene evalueres i forhold til de andre tilbudene i en lineær modell, der det beste tilbudet får 10 poeng. 100 % høyere pris enn beste pris vil gi null (0) poeng på dette delkriteriet. I evalueringen vil andelen busser i de ulike busskategoriene hensyntas forholdsmessig. Videre vil det også hensyntas forholdsmessig ulike priser ved oppstartsdato og i opsjonsperioden.

### Tabell 5.3 Fortjenestepåslag

Ved evaluering av fortjenestepåslag vil det beste tilbudet få 10 poeng. Deretter vil hvert påslag i fortjeneste redusere antall poeng med 1. Dette kan illustreres i et eksempel med tre tilbud med fortjenestepåslagene 3 %, 4 % og 6 %. Tilbudet med 3 % fortjenestepåslag vil få 10 poeng, 4 % fortjenestepåslag vil få 9 poeng og 6 % fortjenestepåslag vil få 7 poeng.

Tilbyder skal oppgi likt fortjenestepåslag i alle godtgjørelsesskjemaer som leveres inn.

## Nærmere om tildelingskriteriet «Miljømessige egenskaper»

Tildelingskriteriet «Miljømessige egenskaper» bedømmes ut fra de tilbudte løsningsforslagene innenfor følgende delkriterier (delvektene i parentes):

* Miljøtiltak på bussanlegg (40 %)
* Andre miljøtiltak på bussmateriell (25 %)
* Andel tomkjøring (20 %)
* Behandling og etterbruk av batterier (15 %)

Vektingen er lik for både basistilbud og opsjon høykapasitetsbusser.

Følgende områder vil inngå i evalueringen av delkriteriene:

|  |  |  |  |
| --- | --- | --- | --- |
| Miljømessige egenskaper | | | |
| Delkriteriet | Vekt | | Beskrivelse |
| Miljø- og klimatiltak på bussanlegg | | 40 % | Oppdragsgiver vil evaluere tilbyders handlingsplan for å minimere miljø- og klimabelastningen på bussanlegget, samt i hvilken grad bussanlegget er omfattet av Operatørs sertifiserte miljøstyringssystem. Temaer og tiltak som er eller vil bli en del av dette miljøstyringssystemet vil vektlegges høyere enn temaer og tiltak som ikke er det.  Temaer som Oppdragsgiver kommer til å vektlegge spesielt er:   * Utfasing av fossil energi * Energiøkonomisering * Vannforbruk   Oppdragsgiver vil også evaluere tilbyders beskrivelse av hvilke ressurser, rutiner, prosesser eller prosedyrer Operatør har forpliktet seg til for å følge opp planen og sikre at den er relevant og oppdatert i kontraktsperioden. |
| Andre miljøtiltak på bussmateriell | | 25 % | Teknisk løsning og andel av utslippsfri oppvarming (punkt 12.2.3.1 i materiellbeskrivelsen).  Standarden på vinterutrustningen (punkt 12.3.1.4 i materiellbeskrivelsen).  Plan for dekkhåndtering (punkt 12.3.1.6 i materiellbeskrivelsen).  Funksjonaliteten til dekktrykksovervåkingen og oppfølgning (punkt 12.3.1.8 i materiellbeskrivelsen). |
| Tomkjøring | | 20 % | Det er tomkjøringsandelen på den planvarianten som kjøres flest dager i beregningsåret (2024) som evalueres i denne konkurransen.  I evalueringen av andel tomkjøring får laveste andel tomkjøring 10 poeng. De andre tilbyderne får prosentvis lavere karakter ut ifra hvor mye prosent mer tomkjøring den enkelte tilbyder har. |
| Behandling og etterbruk av batterier | | 15 % | Behandling av batterier for å opprettholde optimal ytelsesevne (punkt 12.4.1.2 i materiellbeskrivelsen).  Plan for gjenbruk av batterier etter bruk i buss (punkt 12.4.1.3 i materiellbeskrivelsen). |

## Nærmere om tildelingskriteriet «Kvalitet på gjennomføring av oppdraget»

Tildelingskriteriet «Kvalitet på gjennomføring av oppdraget» bedømmes ut fra de tilbudte løsningsforslagene innenfor følgende delkriterier (delvektene i parentes):

* Kompetansearbeid (15 %)
* Planlegging og drift av tjenestetilbudet (65 %)
* Arbeid med renhold og vedlikehold (10 %)
* Oppstartsforberedelser (10 %)

Vektingen er lik for både basistilbud og opsjon høykapasitetsbusser.

Følgende områder vil inngå i evalueringen av delkriteriene:

|  |  |  |  |
| --- | --- | --- | --- |
| Kvalitet på gjennomføring av oppdraget | | | |
| Delkriterie | Vekt | | Beskrivelse |
| Kompetansearbeid | | 15 % |  |
| Planlegging og drift av tjenestetilbudet | | 65 % | *Avtale om digitale tjenester (ADT)*  Evaluering gjøres av områdene opplæring, daglig drift, avvikhåndtering og vedlikehold hvor det sees på roller, ansvar, rutiner, prosesser og kvalitetssystemer. Det evalueres også hvor godt den digitale tjeneste-leveransen er en integrert del av hele tjenesteleveransen  *Takting*  *Planlegging* |
| Arbeid med renhold og vedlikehold | | 10 % |  |
| Oppstartsforberedelser | | 10 % | Evaluering gjøres av blant annet plan for anskaffelse/etablering, krav til involvering fra oppdragsgiver og risikovurdering. |

## Nærmere om tildelingskriteriet «Kvalitet og funksjonalitet på bussmateriell»

Tildelingskriteriet «Kvalitet og funksjonalitet på bussmateriell» bedømmes ut fra de tilbudte løsningsforslagene innenfor følgende delkriterier (delvektene i parentes):

* Funksjonalitet (60 %)
* Kvalitet/kundeopplevelse (30 %)
* Driftskonsept (10 %)

Vektingen er lik for både basistilbud og opsjon høykapasitetsbusser.

Følgende områder vil inngå i evalueringen av delkriteriene:

|  |  |  |  |  |
| --- | --- | --- | --- | --- |
|  |  |  |  |  |
|  |  | Kvalitet og funksjonalitet på bussmateriell | | |
|  | **60 % Funksjonalitet** | |  |  |
|  | Totalkapasitet | 45 % | Informasjonen er fra busskjemaet, summeres opp automatisk (antall sitteplasser + antall ståplasser). |
| Andre forhold (for å sikre best mulig funksjonalitet) | 25 % | Løsning for hvordan aktivering av stoppknapp kan åpne nærmeste dør (punkt 7.2.2.3 i materiellbeskrivelsen).  Løsning for manuelle ramper (punkt 7.5.2.4 i materiellbeskrivelsen).  Tiltak og tekniske innretninger for å kunne betjene felles holdeplasser (punkt 13.1.1.2 i materiellbeskrivelsen). |
| Aktive sikkerhetstiltak | 10 % | Sikkerhetstiltak for varsling og inngripen før en ulykke oppstår (punkt 1.5.1.4 i materiellbeskrivelsen). |
| Passive sikkerhetstiltak | 10 % | Sikkerhetssystemer i bussen som skal beskytte fører og passasjerer (punkt 1.5.1.4 i materiellbeskrivelsen). |
| Totalt antall sitteplasser | 10 % | Informasjonen skal fylles ut i busskjemaet. |
| **30 %** | **Kvalitet / Kundeopplevelse** |  |  |
|  | Attraktivitet / kundeopplevelse | 50 % | Løsninger ved bussens eksteriør og interiør som vil bidra til økt attraktivitet mm. (punkt 1.9.3.1 i materiellbeskrivelsen)  Løsninger og effekt på attraktivitet, kapasitet, eller flyt (punkt 1.9.3.2 i materiellbeskrivelsen)  Plan for samarbeid mellom Operatør og Oppdragsgiver (punkt 1.9.3.3 i materiellbeskrivelsen). |
| Innvendig kundeinformasjon | 25 % | Antall skjermtype 2 - informasjonen skal fylles ut i busskjemaet (punkt 8.10.3.2 i materiellbeskrivelsen). |
| Seteavstand | 15 % | Informasjonen skal fylles ut i busskjemaet. |
| Avvikende seteavstand | 10 % | Informasjonen skal fylles ut i busskjemaet. |
| **10 %** | **Driftkonsept utslippsfri** |  |  |
|  | Driftskonsept utslippsfri | 100 % | Energiforbruksbetrakninger, batterikapasitet og state of charge (punkt 12.1.1.2 i materiellbeskrivelsen).  Visualisering av state of charge ved både beginning og life og end of life for hvert vognløp (punkt 12.1.1.3 i mteriellbeskrivelsen). |

## Nærmere om tildelingskriteriet «Kvalitet på vognløp»

Tildelingskriteriet «Kvalitet på vognløp» bedømmes ut fra de tilbudte løsningsforslagene innenfor følgende delkriterier (delvektene i parentes):

* Robustheten i vognløpene basert på punktene under (90%)
* Andre elementer som ytterligere kan sikre robustheten (10%)

Vektingen er lik for både basistilbud og opsjon høykapasitetsbusser.

Følgende områder vil inngå i evalueringen av delkriteriene:

Oppdragsgiver vil premiere robuste løsninger som gir relevant merverdi utover de kravene som er oppstilt i vedlegg 3 Rutebeskrivelse med bilag. Robustheten er en følge av samspillet mellom ruteturene og posisjonskjøringen, samt regulering- og oppstillingstiden. Målet med robustheten er å absorbere forsinkelser som har oppstått fra foregående tur, samt gi sjåføren tilstrekkelig personlig tid. Dette skal sikre høyest mulig punktlighet, og sørge for at alt ligger til rette for at bussen kjører fra avgangsstoppestedet til rett tid.

I evalueringen vil Oppdragsgiver blant annet gjøre en vurdering av tilbyders kobling av turene, avsatt regulering- og oppstillingstid, samt posisjonskjøring. Løsningen skal beskrives i tilbyders svar på Rutebeskrivelsen, og fremkomme i tilbyders vognløpsplaner.

Med reguleringstid menes tiden mellom ankomst etter en rutetur eller posisjonskjøring og starten på oppstillingstiden før neste rutetur. Reguleringstiden skal fungere som en buffer mellom turene for å sikre at forsinkelser kan bli tatt igjen og at sjåførene skal få tid til personlige behov. Robuste reguleringstider er dermed viktig både for kundene og for sjåførenes arbeidsmiljø.

Oppstillingstiden er tiden bussen står på avgangsholdeplassen og skal være åpen for kundene. På avgangssteder hvor det er høyt antall påstigende kan tilbyder øke oppstillingstiden, utover minimumskravet, for å sikre at bussen kjører uten forsinkelse.

Med posisjonskjøring menes kjøring fra garasje til første avgangssted, mellom ankomststed og nytt avgangssted og mellom ankomststed og garasje. Denne kan variere i tid alt ettersom når på døgnet den utføres og er avhengig av framkommeligheten i veinettet.

Andre elementer som tillegges betydning er at tilbyderne har kontrollert og tatt hensyn til andre elementer som kan påvirke robustheten og gjennomføringen av vognløpsplanen, som for eksempel tomkjøringstraseer med tider, mulige forsinkelser og fremkommelighetsproblemer.

Andelen tomkjøring av totalt antall planlagte kilometer vil bli evaluert under miljømessige egenskaper.

## Nærmere om tildelingskriteriet «Drift og vedlikehold av bussanlegg og infrastruktur for utslippsfrie energibærere»

Tildelingskriteriet «Drift og vedlikehold av bussanlegg og infrastruktur for utslippsfrie energibærere» bedømmes ut fra de tilbudte løsningsforslagene innenfor følgende delkriterier (delvektene i parentes):

* Drift og vedlikehold av bussanlegg (80 %)
* Infrastruktur for utslippsfrie energibærere (20 %)

Vektingen er lik for både basistilbud og opsjon høykapasitetsbusser.

|  |  |  |  |
| --- | --- | --- | --- |
| Drift og vedlikehold av bussanlegg og infrastruktur for utslippsfrie energibærere | | | |
| Delkriterie | Vekt | | Beskrivelse |
| Drift og vedlikehold av bussanlegg | | 80 % | Oppdragsgiver vil evaluere Operatørs handlingsplan som bidrar til at oppdragsgivers ambisjon for drift og vedlikehold av bussanlegg oppfylles. Temaer og tiltak som er eller vil bli en del av Operatørens sertifiserte styringssystem vil vektlegges høyere enn temaer og tiltak som ikke er det.  Oppdragsgiver vil også evaluere Operatørens forpliktende utviklingsarbeid med handlingsplanen, samt hvilke rutiner, prosesser eller prosedyrer Operatøren har for å følge opp planen. |
| Infrastruktur for utslippsfrie energibærere | | 20 % | Oppdragsgiver vil evaluere utslippsfritt konsept (f.eks. ladekonsept) som helhet for eksempel: effektforbruk, driftssikkerhet, faglig nivå på tilbud (f.eks. elektroteknisk fagnivå), plassering av utstyret på anlegget. Dette punktet har den høyeste vektingen av de fire underkriteriene.  Oppdragsgiver vil evaluere driftskonsept og vedlikeholds -løsninger/rutiner. Dette punktet har den nest høyeste vektingen av underkriteriene.  Oppdragsgiver vil evaluere kvalitet på tilbud når det gjelder at løsningen er gjennomtenkt og gjennomførbar  Oppdragsgiver vil evaluere smarte løsninger og smartstyringsløsninger som reduserer effekt- og energiforbruk |

# Innsyn

Ruter er underlagt offentleglova og denne lovens regler om innsyn i søknader/tilbud som Ruter mottar. Innsyn i søknader/tilbud i denne konkurransen vil uansett ikke bli gitt før tildelingen av oppdraget er gjennomført.

Tilbydere skal først levere en sladdet versjon av endelig tilbud etter reviderte versjoner. Det medfører at tilbydere ikke skal levere en sladdet versjon av tilbudet før det blir gitt beskjed om at den aktuelle tilbyder er faset ut eller blir tilbudt kontrakt.

Ruter forbeholder seg retten til å vurdere om sladdede opplysninger faktisk er forretningshemmeligheter. Ved tvilstilfeller vil dette bli tatt opp med den enkelte tilbyder.

# Virksomhetsoverdragelse

Det kreves at valgt operatør etterlever yrkestransportloven av 21. juni 2002 nr. 45. Det gjøres oppmerksom på at yrkestransportloven likestiller tildeling av en avtale på kollektivtransporttjenester med en virksomhetsoverdragelse etter arbeidsmiljøloven kapittel 16. Dette gjelder for operativt og administrativt personell som direkte arbeider med å oppfylle Kontrakten.

Yrkestransportlovens bestemmelser innebærer at arbeidstakere tilsatt hos eksisterende operatører/underoperatører og som har sin arbeidsmessige hovedtilknytning til de aktuelle rutene som blir konkurranseutsatt, har lovfestet rett til overføring av sitt ansettelsesforhold ved skifte av operatør når ny operatør etter konkurransen driver videre med samme type transportmiddel som før konkurransen.

Oppdragsgiver er ikke part i forholdet mellom eksisterende og ny operatør og deres ansatte. Det samme gjelder eventuelt i forholdet mellom operatører i ulike ruteområder.

Oppdragsgiver vil legge ut opplysninger om ansatte hos eksisterende operatører som oppgis å være knyttet til ruteområdene, jf. yrkestransportloven § 8 tredje ledd. En anonymisert oversikt over de aktuelle ansatte med opplysninger om blant annet stilling, alder, ansiennitet og lønn vil bli lagt ved konkurransegrunnlaget som konkurranseinformasjon.

Oppdragsgiver har ikke ansvar for at denne oversikten er fullstendig og korrekt. Oppdragsgiver har kun videreformidlet informasjon som nåværende operatør har opplyst om, og informasjonen er ikke en del av kontrakten som vil bli inngått mellom Oppdragsgiver og den operatør som vinner denne konkurransen.

# Kontraktsinngåelse

Alle tilbydere som har gitt et tilbud vil motta en begrunnet meddelelse om hvilket tilbud som er valgt. Det vil bli satt en karensperiode på minimum ti (10) kalenderdager. Kontraktene vil bli inngått umiddelbart etter utløpet av karensperioden.

Bindende avtale er inngått først når kontrakt er underskrevet av begge parter.

\*\*\*\*